Arranjament de les notificacions del sistema

Arranjament de les notificacions del sistema
El , com totes les aplicacions, necessita informar a l'usuari quan es produeix un problema, es finalitza una tasca o si succeeix quelcom. El empra un conjunt de «Notificacions del sistema» per a mantenir informat a l'usuari de què està succeint.
Utilitzant aquest mòdul, podreu determinar el que farà el per a comunicar-vos cada esdeveniment.

Arranjament de les notificacions

Mode no destorbar
Aquest mode inhabilita totes les notificacions visuals i més audibles per a permetre la concentració en la tasca actual. Les opcions en aquesta secció permeten configurar en quines circumstàncies el habilitarà de manera automàtica el mode no destorbar.
Activa quan les pantalles s'emmirallen 	Habilita de manera automàtica el mode no destorbar quan s'emmirallen les pantalles, per exemple, durant una presentació.
Activa en compartir la pantalla 	Habilita de manera automàtica el mode no destorbar quan es comparteixen les pantalles, per exemple, durant una conferència en línia.
Activa mentre una aplicació a pantalla completa té el focus 	Habilita de manera automàtica el mode no destorbar mentre esteu fent servir una aplicació a pantalla completa, per exemple, mirant un vídeo.
Mostra les notificacions crítiques 	Si es mostraran les notificacions crítiques, com que la bateria està gairebé buida, es mostraran fins i tot en el mode no destorbar.
Commuta amb: 	Una drecera global que podreu prémer en qualsevol moment per a habilitar i inhabilitar el mode no destorbar.

Filtres
Notificacions crítiques: Mantén sempre a dalt 	Mantindrà sempre a dalt les notificacions crítiques, com que la bateria està gairebé buida. Això assegura que també seran visibles mentre es mira un vídeo a pantalla completa o feu una presentació.
Notificacions normals: Mantén sempre a dalt 	Mantindrà sempre a dalt les notificacions normals. Això assegura que també seran visibles mentre es mira un vídeo a pantalla completa o feu una presentació.
Notificacions de prioritat baixa: Mostra un emergent i Mostra a l'historial 	Si es mostraran les notificacions de prioritat baixa, com els canvis de seguiment al reproductor multimèdia, es mostraran com a emergents o en l'historial, respectivament.

Comportament
Emergent: Mostra prop de la icona de la notificació 	Mostrarà els emergents de notificació a prop d'on es troba la icona de notificació en el plafó.
Trieu… 	Permet triar una cantonada fixa de la pantalla on s'ubicaran els emergents de notificació.
Oculta després de: 	Després de quants segons desapareixerà l'emergent de notificació. Podreu triar entre 1 i 120 segons.

Progrés i distintius de l'aplicació

Progrés de l'aplicació
Les opcions en aquesta secció controlen com es presentarà el progrés de l'aplicació, com copiar o descarregar un fitxer.
Mostra al gestor de tasques 	Donarà color a la finestra en el plafó segons el progrés.
Mostra a les notificacions 	Mostrarà un emergent de notificació durant el progrés.
Mantén obert l'emergent durant el progrés 	Si l'emergent haurà de romandre visible durant tot el progrés o ocultar-se de manera automàtica. Sempre es mostrarà de nou quan la tasca finalitzi o falli.

Distintius de notificació
Mostra al gestor de tasques 	Permet que les aplicacions mostrin distintius en el plafó, com un recompte dels missatges sense llegir.

Configuració de l'aplicació
En fer clic al botó Configura... al final de la llista, s'obrirà la pàgina de configuració de l'aplicació, la qual permet configurar el comportament de les notificacions per aplicació i per servei.
Utilitzeu la barra lateral a l'esquerra per a triar una entrada des de la categoria Aplicacions o Serveis del sistema.
Els emergents d'avís general, així com els sons d'inici i sortida es troben sota el servei Espai de treball Plasma.
Les aplicacions que no proporcionen una identificació adequada, com els scripts de l'intèrpret d'ordres, es poden configurar fent servir l'entrada Altres aplicacions.
Mostra els emergents 	Si aquesta aplicació pot mostrar les notificacions emergents.
Mostra en el mode no destorbar 	Si aquesta aplicació pot mostrar les notificacions emergents fins i tot quan no s'estigui en el mode no destorbar.
Mostra a l'historial 	Si les notificacions d'aquesta aplicació es mantindran en l'historial de notificacions.
Mostra els distintius de notificació 	Si aquesta aplicació pot fer que es mostrin distintius en el plafó, com un recompte dels missatges sense llegir.
Configura els esdeveniments... 	Per a les aplicacions també podreu configurar cada notificació individualment.